4 Asafo Yehowa asɛm ni: “Hwɛ! Ɛda bi reba, na ɛredɛw te sɛ fononoo mu gya.+ Saa da no, ahantanfo ne wɔn a wodi bɔne nyinaa bɛyɛ sɛ sare.* Na sɛnea ɛte biara, ɛda a ɛreba no bɛhyew wɔn, na wɔn ntini anaa wɔn nkorabata mpo renka.2 Nanso mo a mohyɛ me din anuonyam* no de, owia a ɛde trenee ba a ayaresa wɔ ne hann mu* no bɛhyerɛn mo so. Na mubehuruhuruw te sɛ nantwi mma a wɔadɔ srade.”3 “Ɛda a mɛkeka me ho no, mubetiatia abɔnefo so, efisɛ wɔbɛyɛ sɛ mfuturu wɔ mo nan ase,” asafo Yehowa asɛm ni.4 “Monkae m’akoa Mose Mmara no, ahyɛde ne atemmusɛm a mekae wɔ Horeb sɛ Israelfo nyinaa nni so no.+5 “Hwɛ! Meresoma odiyifo Elia aba mo nkyɛn+ ansa na Yehowa da kɛse a ɛyɛ hu no aba.+6 Na ɔbɛdan agyanom koma aba mma so,+ na wadan mma koma aba agyanom so, sɛnea ɛbɛyɛ a meremma mmɛbɔ asaase no nsɛe no.”
Ase Hɔ Nsɛm
^ Eyi yɛ hwiit anaa baali dua a ɛka wɔ afuw mu bere a wɔatwa ɛso aba awie.
twi_Latn twi_Latn twi_Latn